62019TJ0315_INF
Απόφαση του Γενικού Δικαστηρίου (έβδομο τμήμα)της 16ης Δεκεμβρίου 2020 – BT κατά Επιτροπής
(Υπόθεση T‑315/19)
«Υπαλληλική υπόθεση – Υπάλληλοι – Επιζών σύζυγος – Σύνταξη επιζώντος – Άρθρα 18 και 20 του παραρτήματος VIII του ΚΥΚ – Προϋποθέσεις επιλεξιμότητας – Διάρκεια του γάμου – Ένσταση ελλείψεως νομιμότητας – Ίση μεταχείριση – Αρχή της απαγόρευσης των διακρίσεων λόγω ηλικίας – Αναλογικότητα»
1.
Υπάλληλοι – Ίση μεταχείριση – Έννοια – Παρεμφερής χαρακτήρας των επίμαχων καταστάσεων – Κριτήρια εκτιμήσεως
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 20, 21 § 1 και 52 § 1)
(βλ. σκέψεις 42-46)
2.
Υπάλληλοι – Συντάξεις – Σύνταξη επιζώντος – Προϋποθέσεις χορηγήσεως – Εξουσία εκτιμήσεως του νομοθέτη της Ένωσης – Δικαστικός έλεγχος – Περιεχόμενο
(Κανονισμός Υπηρεσιακής Κατάστασης των υπαλλήλων, παράρτημα VIII, άρθρα 18 και 20)
(βλ. σκέψη 48)
3.
Υπάλληλοι – Συντάξεις – Σύνταξη επιζώντος – Προϋποθέσεις χορηγήσεως – Ελάχιστη διάρκεια του γάμου – Διαφορετική μεταχείριση των επιζώντων συζύγων ανάλογα με την ημερομηνία του γάμου, πριν από την αποχώρηση του αποβιώσαντος υπαλλήλου από την ενεργό υπηρεσία ή μετά από αυτήν – Προϋπόθεση η οποία περιάγει σε μειονεκτική θέση τα πρόσωπα που συνήψαν γάμο μετά τη συνταξιοδότηση του υπαλλήλου – Διαφορετική μεταχείριση βασισμένη έμμεσα στην ηλικία του πρώην υπαλλήλου – Δεν επιτρέπεται – Δικαιολόγηση – Καταπολέμηση της απάτης και προστασία των οικονομικών συμφερόντων της Ένωσης – Δεν υφίσταται
(Κανονισμός Υπηρεσιακής Κατάστασης των υπαλλήλων, παράρτημα VIII, άρθρα 18 και 20)
(βλ. σκέψεις 50-63, 66-70, 76-86, 90-92)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της απόφασης της Επιτροπής της 20ής Ιουλίου 2018, περί απορρίψεως της αιτήσεως της προσφεύγουσας για χορήγηση σύνταξης επιζώντος.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Επιτροπής της 20ής Ιουλίου 2018 με την οποία απορρίφθηκε η αίτηση της BT για χορήγηση συντάξεως επιζώντος.
2)
Η Επιτροπή φέρει, πέραν των δικαστικών εξόδων της, τα έξοδα στα οποία υποβλήθηκε η BT.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά του.
4)
Η Association internationale des anciens de l’Union européenne (AIACE Internationale) φέρει τα δικαστικά έξοδά της.